Τη διενέργεια Ενορκης Διοικητικής Εξέτασης για τις δηλώσεις του αντιπροέδρου της ΠΟΑΣΥ, Σταύρου Μπαλάσκα, σε τηλεοπτική εκπομπή, σχετικά με τη σημερινή επιχείρηση της ΕΛ.ΑΣ. στα Εξάρχεια διέταξε ο αρχηγός της Αστυνομίας, Μιχάλης Καραμαλάκης.

Οπως διευκρινίζεται, ο φάκελος της υπόθεσης διαβιβάζεται στην Εισαγγελία Αθηνών.

Υπενθυμίζεται ότι ο κ. Μπαλάσκας, μιλώντας στην τηλεόραση του ΣΚΑΪ είχε αναφέρει, σχολιάζοντας την αστυνομική επιχείρηση, ότι «εκκίνησε μια αθόρυβη νέας τεχνολογίας ηλεκτρική σκούπα η οποία είναι η αστυνομία, η οποία σιγά σιγά θα ρουφήξει όλα τα σκουπίδια από τα Εξάρχεια προοδευτικά, δημοκρατικά, με σχέδιο από τα επιτελεία της Αστυνομίας».